Odense Adresse-Contoirs Efterretninger, 1845-05-29
Sverrig. J Ridderstandens og Adelens Plenum den 22 Mai foredroges Constitutions-Committeens Betænkning i Anledning af de reiste Motioner om en underdanig Skrivelse til Kongen angaaende Udarbeidelsen af et Forslag til en Omdannelse af Nationalrepræsentationen. Betænkningen gaaer ud paa, at Stænderne skulle andrage paa, at saafremt intet fuldstændigt Repræsentationsforslag paa denne Rigsdag skulde blive antaget, Hs. Majestæt da til næste Rigsdag vilde lade Spørgsmaalet om en Omdannelse af National-Repræsentationen underkaste en yderligere Udvikling. Efterat flere Talere havde yttret sig om Sagen, skred Man til Afstemning og efter tvende Voteringer forkastedes med 8 Stemmer mod 59 Committeens Forslag. De af samtlige 4 Rigsstænder bevilgede Udgifter til næste Rigsdag ere aarligen: 1) Hoffet 686,700 Rdlr. Bco.; 2) Justits=Departementet 811,100 Rdlr.; 3) Udenlandsk Departement 225,650 Rdlr.; 4) Land-Etaten 4,118,240 Rdlr.; 5) Sø-Etaten 1,414,100 Rdlr.; 6) Civil Departementet 860,740 Rdlr.; 7) Finants Departementet 1,705,600 Rdlr.; 8) Geistligt Departement 1,038,200 Rdlr.; 9) Pensionsvæsenet m. m. 524,460 Rdlr.; i Alt 11,384,790 Rdlr. Bco. (Hertil bemærker Berl. Tid., at Udgifterne for Militair-Etaterne ere langt større, paa Grund af den Jndretning i Sverrig, at Tropperne ere indqvarterede hos Landboerne, og af samme næsten maae underholdes). Norge. J den Constitutionelle læses fra Christiania af 18 Mai. Constitutionsdagen blev igaar høitideligholdt paa en værdig og folkelig Maade, i Liighed med hvad ifjor fandt Sted. Veiret var vel ikke aldeles gunstigt for Festen, især ud paa Eftermiddagen afvexlede Regn og Hagelbyger ofte med Solskinnet; ikke desmindre var en stor Deel af Christiania Befolkning festligklædt udbredt over de Gader og Pladser, hvor Processionen gik. Allerede fra tidlig om Morgenen hørte Man Glædesskud fra Omegnen og fra Havnen, hvor alle Skibe flaggede. Kl. 11 om Formiddagen aabnede Studentersamfundet Dagens Høitideligholdelse ved en Tale, der af en af dets Medlemmer blev afholdt foren talrig Forsamling af Studenter i Frimurerlogens mindre Sal. Alle Storthingets Medlemmer samlede sig om Middagen til et Festmaaltid i Hotel du Nord, hvorved Præsidenten, Amtmand Falsen, udbragte Skaaler for Constitutionen, for Hs. M. Kongen, for Deres Majestæter Dronningen og Enkedronningen med den øvrige kgl. Familie, for de forenede Riger m.m. Ved Skaalerne for Constitutionsdagen og Kongen bleve afsungne Sange, der vare forfattede af Storthingsmanden Gaardbruger Veseth. Ogsaa Studenterne holdt i Frimurerlogen et Festmaaltid. Kl. 6 om Eftermiddagen afgik Processionen med Faner og Musik paa den i Programmet antydede Maade og til de der bestemte Steder, overalt ledsaget af en overordentlig Menneskemasse. Da Toget standsede udenfor Palaiet, hvor en Sang blev afsungen, viste Hs. M. Dronningen med Prinds Gustav og Prindsessen sig i Vinduet og modtog hilsende den jublende Mængdes Hurraraab, der gjentoges hver Gang en forbidragende Fane sænkedes for Hs. Majestæt. Ude ved Kroghstøtten udførtes Sange og udraabtes under Jubel af den store Folkemængde: "Constitutionen leve!" Ankommen paa Slotspladsen, hvor en ny Menneskemasse ventede, opløste Processionen sig, og Fanerne plantedes, efter at Man havde udbragt et Foreningen med Sverrig leve!" og efter Afsyngelsen af Hvor herligt er mit Fødeland, et "Norge leve." Siden om Aftenen til Kl. 10 1/2 blev Man i al Rolighed forsamlet paa Slotspladsen, hvor der musiceredes, et Par Lufthalloner gik op, og et smukt Fyrværkeri afbrændtes. Adskillige Blus saaes langt ude paa Øerne i Fjorden og paa Bjergene, blandt andre eet paa den høieste Pynt af Bærumsaasen, Fædrelandet.